**Forslag til årsmøte i: Drammen Roklubb – 13.februar 2020**

**Fra: Styret**

**Tittel på forslag: Gjeninnføre Hedersbevisninger**

**Forslag:**

**Gjeninnføring av hedersbevisningene ”Gullåren” og ”Hederstegnet”**

**Begrunnelse:**

Når det gjelder hedersbevisninger/dagens ordensutvalg i Rådet, ble det ved endring av loven og klubbhåndboka vedtatt på årsmøtet i 2013 at æresmedlemskap skal være klubbens eneste hedersbevisning. Utdeling av utmerkelsene ”Gullåren” og ”Hederstegnet” ble avviklet. Styret ønsker at klubben skal bli flinkere til å utmerke og belønne den frivillige innsatsen som blir lagt ned i klubben. Styret ønsker derfor å gjeninnføre tidligere hedersbevisninger. Til å administrere dette oppnevnes et Ordensutvalg.

* Ordensutvalget består av 3 medlemmer som velges på årsmøtet. Ordensutvalget behandler forslag til utmerkelsene ”Hederstegn”, ”Gullåren” og ”Æresmedlemskap”.
* Ordensutvalget behandler og videresender søknad til Norges Roforbund om hedersbevisning til et medlem som utvalget støtter forslaget.
* Et ordensrådsmøte bestående av Ordensutvalget, Kontrollutvalget og Styret er besluttende instans. Ordensrådsmøtet utformer kriteriene for de enkelte utmerkelser, statuttene og beslutningsprosessen.

Drammen, 25.januar 2020

\_\_\_\_\_\_\_\_\_\_\_\_\_\_\_

Drammen Roklubb

Styret v/leder Eirik Hexeberg Henriksen